Missatge: Com ens deia la  Domingo    Primera lectura (juny 2008): 1984, George Orwell. Data límit: 15 juliol (Si necessiteu més temps o voleu menys temps, digueu-ho. He considerat els exàmens i la llàrgaria del llibre. Si ningú diu res, es quedarà com està).   -La resta de llibres passen a la segona votació. -No cal dir que el llibre escollit no es podrà tornar a votar. -S'accepten noves propostes per afegir a la llista. -Una setmana després de la data límit, s'escollirà el nou llibre i per tant la llista de propostes quedarà tancada. Teniu fins llavors per proposar-ne de nous. -A partir d'ara i fins a la data límit, podrem comentar el llibre. -Aquells/es que se l'hagin llegit, intenteu no dir gaire de l'argument fins que passin uns dies. Podríeu fer preguntes que estimulin la discussió de l'obra i la lectura. -Recordeu que el motiu d'aquest fil és fomentar la lectura en general. Si des de el primer dia diem el contingut de l'obra, ningú la llegirà. -En el cas que algú llegeixi l'obra en llengua original (o variants) i posi cites, hauran d'anar acompanyades d'una traducció al català (intenteu no abusar de l'Internostrum) per a facilitar  la comprensió.   I ara que he obert el fil puc fer comentaris sobre el llibre... (no vull colapsar l'altre).
Emocions: no emotion
fear
joy

Resposta: amunt el fil, va! Encara no l'he acabat però crec que ja es podria començar a dir cosetes, no?   ale, doncs començo.   Tinc molt poquetes pàgines llegides però m'he adonat que el protagonista de la novel·la escriu un diari. Ho fa de manera oculta, per a que no el vegi la videocàmera, així que suposo que escriure està prohibit (ja hi ha màquines de fer novel·les).   Algú pensa, com jo, que el fet que el protagonista al principi del llibre es dediqui a escriure un diari és un fet significant? Jo crec que sí. El primer cop que es veu un fragment del que escriu, el narrador diu que comença escrivint normal però que acaba amb una escriptura sense puntuació i poc sentit. Crec que comença escrivint el que pensa (coses totalment racionals, el que va fer el dia anterior) i acaba escrivint el que sent. Això em fa recordar a la manera d'escriure modernista. Molts no utilitzaven un ordre lògic de paraules, puntuació, temps, etc. L'objectiu era precisament expressar el que sentien o veien d'acord amb la seva percepció i refusant la racionalitat. Aquest podria ser un exemple de com els modernistes van influir en la literatura? (o exagero massa?) No sé si el diari serà determinant pel desenllaç de la novel·la (no m'ho digueu) però ho sembla. Potser no el diari explícitament, però el fet d'escriure i d'expressar sentiments en una societat totalment deshumanitzada.
Emocions: sadness, anticipation, fear, joy